იოჰან შნაიდერ-ამანი

იოჰან ნიკლაუს შნაიდერი (იგივე იოჰან შნაიდერ-ამანი, დ. 18 თებერვალი, 1952) — შვეიცარიელი ბიზნესმენი, ელექტროინჟინერი და პოლიტიკოსი. შვეიცარიის პრეზიდენტი 2016 წელს, და ამავდროულად ფედერალურ საბჭოში (შვეიცარია) ლიბერალების პარტიის წარმომადგენელი.

ფედერალური საბჭოს წევრად შნაიდერ-ამანის მოღვაწეობის განმავლობაში, იოჰანი ხელმძღვანელობდა ეკონომიკური საქმეების, განათლებისა და კვლევის ფედერალურ დეპარტამენტს. შნაიდერ-ამანის ოჯახი ერთ-ერთი ყველაზე მდიდარი ოჯახია შვეიცარიაში. მათი წმინდა ქონების სავარაუდო ღირებულება 650 მილიონი შვეიცარიული ფრანკია. (დაახლოებით 845 მილიონი აშშ დოლარი 2026 წლის მონაცემებით) Handelszeitung-ის მიხედვით.https://www.handelszeitung.ch/people/familie-schneider-ammann

ადრეული ცხოვრება და განათლება

შნაიდერი დაიბადა 18 თებერვალს, 1952 წელს სუმისვალდში, შვეიცარიაში, ხუთი შვილიდან ერთ-ერთი, ერნსტ შნაიდერის, ვეტერინარის, და ელიზაბეტ შნაიდერის (დაბ. ჰოფმანი) ოჯახში. შნაიდერი გაიზარდა ემენტალში და დადიოდა ადგილობრივ სკოლებში.

შნაიდერი დაესწრო გიმნაზიას ლანგენტალში, რომელიც დაამთავრა მატურით 1972 წელს. შნაიდერი დაამთავრა როგორც ელექტროინჟინერი ETH ციურიხიდან 1977 წელს და მიიღო ბიზნესის ადმინისტრირების მაგისტრი INSEAD-ში საფრანგეთში 1983 წელს.

პროფესიული კარიერა

შნაიდერ-ამანმა დაიწყო პროფესიული კარიერა Oerlikon-Bührle-ში, სადაც იგი წარმოადგენდა პროექტის მენეჯერს 1978 წლიდან 1981 წლამდე. შემდეგ შეუერთდა სიმამრის ოჯახურ ბიზნესს, Ammann Group-ს, ლანგენტალში 1984 წელს.

1990 წლიდან 2010 წლამდე, შნაიდერ-ამანი მსახურობდა როგორც პრეზიდენტი და თავმჯდომარე Ammann Group-ის, მეოთხე თაობაში, შემდეგ კი პოზიცია გადასცა თავის ორ შვილს.

პოლიტიკური კარიერა

მინი|შვეიცარიის ფედერალური საბჭო, 2016

მინი|შნაიდერ-ამანი ინდოეთის პრემიერ-მინისტრთან, ნარენდრა მოდისთან ერთად 2016 წელს

1999 წლის ფედერალურ არჩევნებში შნაიდერ-ამანი ბერნის კანტონიდან შვეიცარიის ეროვნულ საბჭოში აირჩიეს, როგორც „თავისუფალი დემოკრატიული პარტიის“ (FDP/PRD) წევრი. 1999 წლიდან იოჰან შნაიდერ-ამანი კორპორაციულ გაერთიანება „Swissmem“-საც ხელმძღვანელობდა. ეროვნულ საბჭოში აღნიშნულმა პიროვნებამ დეპუტატის მანდატი 2003 და 2007 წლებში კვლავ მოიპოვა. 2008 წლის ფინანსური კრიზისის პერიოდში შნაიდერ-ამანმა საფინანსო სექტორში გაცემული ბონუსების მიმართ კრიტიკული პოზიცია დაიკავა. მიუხედავად ამისა, მისმა კომპანიამ იმავე წელს მნიშვნელოვანი ფულადი სახსრები საგადასახადო თავშესაფარში — ჯერსიზე გადარიცხა.Andreas Valda, Schneider-Ammann, ein Steueroptimierer?, Tages-Anzeiger  30 January 2014.

2009 წელს იოჰან შნაიდერ-ამანი ახლად დაფუძნებული პარტიის — „FDP. ლიბერალების“ წევრად მოგვევლინა. 2010 წლის არჩევნებში შვეიცარიის ფედერალურ საბჭოში შნაიდერ-ამანი ჰანს-რუდოლფ მერცის მემკვიდრედ აირჩიეს. 1 ნოემბერს, 2010 წელს, პოლიტიკოსმა ეკონომიკურ საქმეთა ფედერალური დეპარტამენტის ხელმძღვანელის პოსტი დაიკავა, რომელსაც 2013 წელს სახელი შეეცვალა და ეკონომიკურ საქმეთა, განათლებისა და კვლევების ფედერალურ დეპარტამენტად გარდაიქმნა. არჩევის შემთხვევაში, შნაიდერ-ამანმა მანამდე გამოთქვა მზაობა, რომ კორპორაციულ საქმიანობასა და სხვადასხვა საბჭოს წევრობას ჩამოშორდებოდა.

2015 წელს იოჰან შნაიდერ-ამანმა შვეიცარიის ვიცე-პრეზიდენტის პოსტი დაიკავა პრეზიდენტ სიმონეტა სომარუგას დაქვემდებარებაში. 1 იანვარს, 2016 წელს შნაიდერ-ამანი შვეიცარიის კონფედერაციის პრეზიდენტი გახდა ვიცე-პრეზიდენტ დორის ლოიტჰარდთან ერთად. 2016 წლის მარტში პოლიტიკოსი ინტერნეტ-ხუმრობად იქცა სიცილის შესახებ წარმოთქმული სიტყვის გამო, რომელიც ბევრმა ადამიანმა მეტისმეტად სევდიანად მიიჩნია.Johann Schneider-Ammann fait rire en parlant tristement du... rire!, rts.ch (in French), 8 March 2016  1 ივნისს, 2016 წელს, შვეიცარიის პრეზიდენტის სტატუსით, შნაიდერ-ამანი გოტარდის საბაზისო გვირაბის ოფიციალურ გახსნას დაესწრო. აღნიშნული ნაგებობა მსოფლიოში ყველაზე გრძელ სარკინიგზო გვირაბად იქცა, ხოლო გახსნის ცერემონიალზე შნაიდერ-ამანის გვერდით გერმანიის კანცლერი ანგელა მერკელი, საფრანგეთის პრეზიდენტი ფრანსუა ოლანდი, იტალიის პრემიერ-მინისტრი მატეო რენცი და სხვა მაღალჩინოსნები იმყოფებოდნენ.La Suisse et l'Europe se retrouvent au Gothard, retour sur une journée historique, rts.ch (in French), 1 June 2016

31 დეკემბერს, 2018 წელს, შნაიდერ-ამანმა დატოვა ფედერალური საბჭო. ის ჩაანაცვლა კარინ კელერ-ზუტერმა, 1 იანვარს, 2019 წელს.

პირადი ცხოვრება

1978 წელს იოჰან შნაიდერმა ვეტერინარ კატარინა ამანზე იქორწინა. კატარინა ამანი „Ammann Group“-ის პრეზიდენტისა და ძირითადი აქციონერის, ულრიხ ამანისა და კატარინა ამანის (დაბადებით შელენბერგი) ერთადერთ ქალიშვილს წარმოადგენს. წყვილს ორი შვილი ჰყავს:

ჰანს-კრისტიან შნაიდერი (დ. 1979 წელს);

დანიელა შნაიდერი (დ. 1981 წელს), რომელმაც ეშლიმანზე იქორწინა.

იოჰან შნაიდერ-ამანი შვეიცარიაში, ლანგენტალში ცხოვრობს.

სხვა საქმიანობები

აზიის ინფრასტრუქტურის საინვესტიციო ბანკში (AIIB) მმართველთა საბჭოს ექს-ოფიციო წევრი.Board of Governors Asian Infrastructure Investment Bank (AIIB). 
რეკონსტრუქციისა და განვითარების ევროპულ ბანკი (EBRD) მმართველთა საბჭოს ექს-ოფიციო წევრთა რიგები.Board of Governors European Bank for Reconstruction and Development (EBRD). 
მსოფლიო ბანკისა და საერთაშორისო სავალუტო ფონდის (IMF) ერთობლივი განვითარების კომიტეტის წევრი.Members  Joint World Bank-IMF Development Committee.

სქოლიო

კატეგორია:დაბადებული 18 თებერვალი
კატეგორია:დაბადებული 1952
კატეგორია:შვეიცარიელები
კატეგორია:პოლიტიკოსები
კატეგორია:შვეიცარიის პრეზიდენტები
კატეგორია:ბიზნესმენები